- Hindi News
- डॉक्टर और निगम अध्यक्ष में विवाद रात ११ बजे ! जिला अस्पताल में घायलों को भर्ती नहीं करने पर हंगाम
डॉक्टर और निगम अध्यक्ष में विवाद रात ११ बजे -!-जिला अस्पताल में घायलों को भर्ती नहीं करने पर हंगामा रात 11 बजे जिला अस्पताल में डॉक्टर और निगम अध्यक्ष में विवाद  मरीज को भर्ती नहीं करने की बात पर हुआ हंगामा
भास्कर संवाददाता.उ\\\'जैन। मारपीट में घायल लोगों का इलाज नहीं करने पर जिला अस्पताल में रविवार रात 11 बजे हंगामा हो गया। यहां डॉ. संजय राणा और नगर निगम अध्यक्ष सोनू गेहलोत के बीच जमकर बहस हो गई। बाद में घायलों को भर्ती करने के बाद मामला शांत हो पाया।
किशनपुरा निवासी लक्ष्मीबाई, हरीश और संजय मारपीट में घायल होने पर जिला अस्पताल गए थे। डॉ.राणा ने उन्हें माधवनगर अस्पताल जाने का कहा। इसी दौरान वहां पहुंचे निगम अध्यक्ष गेहलोत ने तीनों की बात सुनने के बाद डॉ. राणा को इलाज करने का कहा। डॉ. राणा ने उन्हें नहीं पहचानते हुए इंकार कर दिया। इस पर दोनों के बीच बहस होने से गेहलोत के समर्थक डॉ.राणा पर आक्रोशित हो गए। विवाद बढ़ता देख मौके पर पहुंचे रोकस सदस्य राजेश बोराना ने सिविल सर्जन एनके त्रिवेदी से बात कर घायलों को भर्ती कराया, जिससे विवाद खत्म हो गया।
यह था मामला : किशनपुरा में हरीश, संजय व लक्ष्मीबाई ने समीप ही रहने वाले लखन व रामकन्या बाई को मारपीट कर घायल कर दिया। घटना में तीनों को भी चोट आई। लेकिन माधवनगर थाने में अपने खिलाफ रिपोर्ट लिखाते देख वे भर्ती होने के लिए सीधे जिला अस्पताल पहुंच गए। यहां डॉ. राणा ने उन्हें थाने में रिपोर्ट लिखाकर माधवनगर अस्पताल में भर्ती होने का कह दिया था। इधर पुलिस ने कहा कि दोनों पक्षों के खिलाफ कार्रवाई की जा रही है।
माधवनगर में नहीं थे डॉक्टर: रोकस सदस्य बोराना ने बताया कि सीएमएचओ एमके दीक्षित भी नियमों का हवाला दे रहे थे। वहीं माधवनगर में डॉक्टर नहीं थे। सिविल सर्जन त्रिवेदी का इंचार्ज डॉक्टर विनोद गुप्ता ने फोन नहीं उठाया। इसलिए माधवनगर क्षेत्र के घायलों को आना पड़ा था।
॥घायलों का अपने क्षेत्र के अस्पताल में इलाज होता है। इसलिए डॉ. राणा घायल गर्भवती महिला तक को नहीं देख रहे थे। घायलों को क्षेत्रीय अस्पताल की जानकारी नहीं होती है। सोमवार को कलेक्टर को पत्र लिखकर व्यवस्था सुधरवाएंगे। सोनू गेहलोत, निगम अध्यक्ष
tgl_Latn hin_Deva hin_Deva hin_Deva hin_Deva hin_Deva hin_Deva hin_Deva